
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση «Κοινών αποφάσεων 94792/83 και 
43964/84 Υπουργών Εθνικής Οικονομίας και Οικο¬ 
νομικών... 1 

Ορισμός εκτάκτων ιδιωτών - χειριστριών συνεργατών 
που θα χρησιμοποιηθούν για τη μηχανογραφική 
επεξεργασία (διάτρηση) των στοιχείων των Γενικών 
Απογραφών Πληθυσμού - Κατοικιών Γεωργίας Κτη¬ 
νοτροφίας έτους 1991 σε νυκτερική βάρδια. 2 

Παροχή της εγγύησης του Ελληνικού Δημοσίου στο Τα¬ 
χυδρομικό Ταμιευτηύριο για την τρίτη επί μέρους 
δανειακή σύμβαση μεταξύ ΤΕΘΑ και Ταχυδρομικού 

Ταμιευτηρίου ποσού 2.000.000.000 δρχ. . 3 

Όρια υπερωριακής εργασίας υπαλλήλων των Δήμων 
και Κοινοτήτων που θα τηρούν τα πρακτικά των συ¬ 
νεδριάσεων του δημοτικού ή κοινοτικού συμβουλίου 
ως και των συμβουλίων των συνδέσμων, νομικών 


προσώπων και ιδρυμάτων. 4 

Προσδιορισμός κατά κατηγορία και κλάδο κενών οργα¬ 
νικών θέσεων της Κεντρικής Υπηρεσίας του Υπουρ¬ 
γείου Γ εωργίας. 5 

Τροποποίηση Κανονισμού Εσωτερικής Υπηρεσίας του 

Πρωτοδικείου Λειβαδειάς. 6 

Χαρακτηρισμός της ευρύτερης περιοχής του αρχαιολο¬ 
γικού χώρου Βεργίνας - Παλατιτσίων Ν. Ημαθίας ως 
τοπίου ιδιαιτέρου φυσικού κάλλους. . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2057811 (1) 


Τροποποίηση Κοινών αποφάσεων 94792/83 και 
43964/84 Υπουργών Εθνικής Οικονομίας και Οικονο¬ 
μικών. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 321/69 «Περί κώδικος Δημοσίου Λογιστι¬ 
κού». 

2. Το Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργίαν 
του χρηματοδοτικού συστήματος». 


3. Το Ν. 1266/82 «Περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

4. Τις αριθ. 358/8/9.4.82 και 222/1/8.12.78 αποφά¬ 
σεις της Νομισματικής Επιτροπής. 

5. Τις αριθ. 369/12.6.84 και 2007/17.12.91 Πράξεις 
του Διοικητή της Τράπεζας της Ελλάδος. 

6. Τις αριθ. 94792/83 και 43964/84 Κοινές Αποφάσεις 
των Υπουργών Εθνικής Οικονομίας και Οικονομικών κ.λπ. 

7. Την ανάγκη επίλυσης διαδικαστικών προβλημάτων 
που προέκυψαν απά την εφαρμογή της αριθ. 2007/ 
17.12.1991 Πράξης του Διοικητή της Τραπέζης Ελλάδος. 

8. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών, για τη μεταβίβαση αρμοδιοτήτων. 

9. Την αριθ. Υ. 1935/1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας, για τη με¬ 
ταβίβαση αρμοδιοτήτων, αποφασίζουμε: 

Εγκρίνουμε με χρέωση του Κοινού λογαριασμού του Ν. 
128/75, την κάλυψη της διαφοράς τόκων που θα προκύ¬ 
πτουν απά την αναπροσαρμογή που προβλέπεται με την 
ΠΔ/ΤΕ αριθ. 2007/17.12.1991, των δανείων που επιδο¬ 
τούνται από τον εν λόγω λογαριασμό και των οποίων το 
επιτόκιο που καταβάλλει ο δανειοδοτούμενος, καθορίζε¬ 
ται με αποφάσεις της Νομισματικής Επιτροπής ή Κοινές 
Αποφάσεις των Υπουργών Εθνικής Οικονομίας και Οικο¬ 
νομικών. 

Διευκρινίζεται άτι δεν θα καλύπτεται η διαφορά επιτο¬ 
κίου που προκύπτει από την εφαρμογή της ΠΔ/ΤΕ αριθ. 
1969/8.8.1991. 

Η προκαλουμένη δαπάνη θα επιβαρύνει τον λογαριασμό 
του Ν. 128/75, ο οποίος δημιουργείται από παρακράτηση 
ποσοστού επί των χορηγήσεων των Τραπεζών με σκοπό 
την επιδότηση επιτοκίων ειδικών χρηματοδοτήσεων. Ο 
λογ/σμάς αυτός επιχορηγείται από τον Κρατικό Προϋπ/ 
σμό μόνο σε περίπτωση ελλειμματικότητάς του και για τον 
λόγο αυτό η τυχόν επιβάρυνσή του δεν είναι δυνατόν να 
εκτιμηθεί. Πάντως για το έτος 1993 προβλέπεται πλεονα- 
σματικός. 

Εξουσιοδοτούμε την Τράπεζα της Ελλάδος να καθορί¬ 
ζει τη διαδικασία καταβολής των παραπάνω διαφορών τό¬ 
κων και να ρυθμίζει κάθε θέμα που αφορά στην εφαρμογή 
της απόφασης αυτής. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 22 Οκτωβρίου 1992 

ΟΙ ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΓΙΑΤΡΑΚΟΣ 

--♦-- 

Αριθ. 2943/Α- 174 (2) 

Ορισμός εκτάκτων ιδιωτών - χειριστριών συνεργατών που 
θα χρησιμοποιηθούν για τη μηχανογραφική επεξεργα¬ 
σία (διάτρηση) των στοιχείων των Γενικών Απογραφών 
Πληθυσμού - Κατοικιών Γεωργίας Κτηνοτροφίας 
έτους 1991 σε νυκτερική βάρδια. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/31.12.91 Οργανιμάς της Γ.Γ. ΕΣΥΕ. 

β. Του άρθρου 35, του Ν. 992/1979 «περί οργανώσεως 
των διοικητικών υπηρεσιών κ.λπ.». 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

δ. Του Π.Δ. 488/15.9.91 διενέργεια Γενικών Απογρα- 
φών. 

2. Την 4706/Β. 562/28.2.92 απόφαση του Υφυπουρ¬ 
γού Εθνικής Οικονομίας με θέμα «Έγκριση συνέχισης 
επεξεργασίας των δελτίων Απογραφής Πληθυσμού - Κα¬ 
τοικιών και Γεωργίας Κτηνοτροφίας έτους 1991, κατά το 
έτος 1992». 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «μεταβίβαση δικαιώματος 
υπογραφής στο Γ ενικό Γ ραμματέα ΕΣΥΕ κ.λπ. να υπογρά¬ 
ψουν «με Εντολή Υπουργού». 

4. Την υπό έκδοση απόφαση του Υφυπουργού Εθνικής 
Οικονομίας για τη συνέχιση της επεξεργασίας των δελ¬ 
τίων Απογραφής Πληθυσμού - Κατοικιών και Γεωργίας 
Κτηνοτροφίας έτους 1991, κατά το έτος 1993. 

5. Τη σχετική εισήγηση των Δ/νσεων Απογραφών και 
Πληροφορικής. 

6. Την ανάγκη αντικατάστασης των παρακάτω χειρι- 
στριών συνεργατών, που η αποδόσή τους δεν κρίθηκε ικα¬ 
νοποιητική και που για το λόγο αυτόν έπαυσαν να προσφέ¬ 
ρουν υπηρεσία και αποχώρησαν 

1. Μητρόπουλος Νικόλαος 

2. Παντελοπούλου Αγγελική 

3. Σκούρας Μιλτιάδης 

4. Σαραντόπουλος Λάζαρος, αποφασίζουμε: 

1. Ορίζουμε τους παρακάτω ιδιώτες - χειριστές, ως 
εκτάκτους συνεργάτες για να εργασθούν στη μηχανογρα¬ 
φική επεξεργασία (διάτρηση) των στοιχείων της Απογρα- 
φής Πληθυσμού - Κατοικιών Γεωργίας Κτηνοτροφίας σε 
μαγνητικά μέσα κατά το χρονικό διάστημα από 1.2.1993 
έως 30.6.1993 σε νυκτερινή βάρδια τόσο σε αντικατά¬ 
σταση των παραπάνω αποχωρησάντων όσο και για τη συ¬ 
μπλήρωση υπαρχόντων κενών 

1. Αποστολάκη Αριστέα, 

2. Κρομμύδα Σπυριδούλα, 

3. Λιαρομμάτη Γεωργία, 


4. Λέκκα Δήμητρα, 

5. Μωράκη Ελλη, 

6. Ντούμα Κωνσταντία, 

7. Σλυκάκης Βασίλειος, 

8. Τσεργάς Νικόλαος, 

9. Παπαγεωργίου Νικόλαος. 

2. Η αμοιβή τους έχει καθοριστεί με την υπ’ αριθ. 
22955/ΔΔ7535/1.12.92 κοινή απόφαση των Υπουργών 
Εθνικής Οικονομίας και Οικονομικών. 

3. Οι παραπάνω για τη διεκπεραίωση των εν λόγω εργα¬ 
σιών θα στεγάζονται στο κτίριο της Γ.Γ. ΕΣΥΕ. 

4. Η Γ.Γ. ΕΣΥΕ θα συντάσσει ονομαστικές καταστάσεις 
στις οποίες θα αναφέρεται ο αριθμός των δακτυλισμών και 
το ποσό της αποζημίωσης κάθε δικαιούχου. 

5. Οι καταστάσεις αυτές θα ελέγχονται, θα βεβαιώνο¬ 
νται και θα υπογράφονται από το Δ/ντή της Δ/νσης Πλη¬ 
ροφορικής της Γ.Γ. ΕΣΥΕ. 

6. Πέραν από τις αποζημιώσεις που προβλέπονται στην 
κοινή Υπουργική απόφαση, η Γ.Γ. ΕΣΥΕ ουδεμία άλλη 
υποχρέωση αναλαμβάνει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1993 

Με εντολή Υπουργού 
Ο Γ ενικός Γ ραμματέας 
Ε. ΚΟΝΤΟΠΥΡΑΚΗΣ 

-♦- 

Αριθ. 2003336/851/0025 (3) 

Παροχή της εγγύησης του Ελληνικού Δημοσίου στο Ταχυ¬ 
δρομικό Ταμιευτηύριο για την τρίτη επί μέρους δα¬ 
νειακή σύμβαση μεταξύ ΤΕΘΑ και Ταχυδρομικού Τα¬ 
μιευτηρίου ποσού 2.000.000.000 δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/1945 και 9/1967 και του 
Ν. 1266/1982 άρθρο 8. 

2. Την αριθ. 2000790/345/0025/9.1.91 απόφασή μας 
για παροχή εγγύησης του Ελληνικού Δημοσίου προς το 
Ταχυδρομικό Ταμιευτήριο. 

3. Το υπ’ αριθ. Π.Δ. 361/1992 (ΦΕΚ 184/27.11.92). 

4. Το υπ’ αριθ. 60/23.10.92 πρακτικό της Διοικητικής 
Επιτροπής του ΤΕΘΑ. 

5. Το υπ’ αριθ. Φ. 874.53/4/4.223/Σ.70/15.1.93 έγ¬ 
γραφο του Ταμείου Εθνικής Αμυνας. 

6; Την κοινή απόφαση του Πρωθυπουργού και Υπουρ¬ 
γού Οικονομικών αριθ. Υ 1847/1078399/1182/0001/ 
7.8.92 σχετικά με ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών, αποφασί¬ 
ζουμε: 

Η απόφασή μας με αριθμό 2000790/345/0025/9.1.91 
εξακολουθεί να ισχύει για την τρίτη, επί μέρους δανειακή 
σύμβαση μεταξύ ΤΕΘΑ και Ταχ. Ταμιευτηρίου ποσού δρχ. 
δύο δισεκατομμυρίων (2.000.000.000) που θα συνομολο- 
γηθεί με επιτόκιο είκοσι επτά και μισό στα εκατό (27,5%) 
με ρήτρα αναπροσαρμογής του σε περίπτωση αύξησης 
των επιτοκίων χρηματοδότησης από την Τράπεζα της Ελ¬ 
λάδος. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 1451 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1993 

Ο ΥΦΥΠΟΥΡΓΟΣ 

Π. ΔΟΥΚΑΣ 


Αριθ. 2007008 (4) 

Όρια υπερωριακής εργασίας υπαλλήλων των Δήμων και 
Κοινοτήτων που θα τηρούν τα πρακτικά των συνεδριά¬ 
σεων του δημοτικού ή κοινοτικού συμβουλίου ως και 
των συμβουλίων των συνδέσμων, νομικών προσώπων 
και ιδρυμάτων. 

ΟΙ ΥΠΟΥΡΓΟΙ ΕΣΩΤΕΡΙΚΟΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 106 παρ. 3 και του άρθρου 
μόνου του Ν. 1188/81 «περί κυρώσεως του Κώδικος περί 
καταστάσεως προσωπικού οργανισμών τοπικής αυτοδιοι- 
κήσεως» (ΦΕΚ 204/30.7.1981 Α'). 

2. Τις διατάξεις του άρθρου 7 του Ν. 754/78 «περί ρυθ¬ 
μίσεων των αποδοχών των δημοσίων υπαλλήλων Πολιτι¬ 
κών και Στρατιωτικών, των υπαλλήλων των ΝΠΔΔ και άλ¬ 
λων τινών συναφών διατάξεων» (ΦΕΚ 17/15.2.78 Α'). 

3. Τις διατάξεις του άρθρου 65 παρ. 9 του Ν. 1416/ 
1984 «τροποποίηση και συμπλήρωση διατάξεων της δη¬ 
μοτικής και κοινοτικής νομοθεσίας για την ενίσχυση της 
αποκέντρωσης και την ενδυνάμωση της τοπικής αυτοδιοί¬ 
κησης» (ΦΕΚ 18/21.2.84 Α'). 

4. Τις διατάξεις του άρθρου μόνου παρ. 1 εδ. θ' του 
Π.Δ. 492/1984 «περιορισμός αρμοδιοτήτων κατά την έκ¬ 
δοση διοικητικών πράξεων σε αντικείμενα αρμοδιότητας 
Υπουργείου Προεδρίας και λοιπών Υπουργών» (ΦΕΚ 175/ 
14.11.84 Α'). 

5. Τις διατάξεις του Ν. 1505/1984 «Αναδιάρθρωση μι¬ 
σθολογίου προσωπικού της δημόσιας Διοίκησης και άλλες 
συναφείς διατάξεις» (ΦΕΚ 194/3.12.1984) και Ν. 1810/ 
1988 (ΦΕΚ 233/5.10.1988 Α'). 

6. Την 33361/5.9.91 απόφαση του Υπουργού Προε¬ 
δρίας της Κυβέρνησης και των οικείων Υπουργών «Μετα¬ 
βίβαση εξουσίας υπογραφής σύμφωνα με το άρθρο 7 παρ. 
1 του Ν. 1943/1991 (ΦΕΚ 703/5.9.1991 Β'), αποφασί¬ 
ζουμε: 

1. Καθορίζουμε για το χρονικό διάστημα από 1.1.1993 
και μέχρι 31.12.1993 τα ανώτατα κατά μήνα όρια υπερω- 
ριακής εργασίας για υπαλλήλους των Δήμων και Κοινοτή¬ 
των που τηρούν τα πρακτικά των συνεδριάσεων των δημο¬ 
τικών ή κοινοτικών συμβουλίων καθώς και των συμβουλίων 
των συνδέσμων, βάσει του πληθυσμού του ΟΤΑ, στην πε¬ 
ριφέρεια του οποίου έχουν την έδρα τους, των νομικών 
προσώπων και ιδρυμάτων πέραν των ωρών της υποχρεωτι¬ 
κής εργασίας τους, ως εξής: 

α) Με πληθυσμό έως δέκα χιλιάδες (10.000) κατοίκους 
μέχρι δέκα (10) ώρες το μήνα. 

β) Με πληθυσμό από δέκα χιλιάδες ένα (10.001) κατοί¬ 
κους μέχρι τριάντα χιλιάδες (30.000) κατοίκους μέχρι 
δέκα πέντε (15) ώρες το μήνα και 

γ) Με πληθυσμό από τριάντα χιλιάδες ένα (30.001) κα¬ 
τοίκους και άνω μέχρι είκοσι (20) ώρες το μήνα. 

2. Η ωριαία αποζημίωση των υπαλλήλων που θα απα¬ 


σχοληθούν για την αναφερόμενη εργασία καθορίζεται με 
βάση τις διατάξεις του άρθρου 17 του Ν. 1505/1984 όπως 
τροποποιήθηκε και συμπληρώθηκε με τις διατάξεις του 
άρθρου 7 του Ν. 1810/1988, σε συνδυασμό με την 
2039921/3479/ 0022/14.6.1991 απόφαση του Υπουρ¬ 
γού Οικονομικών. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού, αλλά 
δαπάνη επιμεριζόμενη σε βάρος των προϋπολογισμών 
όλων των ΟΤΑ της χώρας, οικονομικού έτους 1993 στους 
οποίους προβλέπεται σχετική πίστωση υπό ΚΑΕ 05-1139 
ανερχόμενη ετησίως στις 391.651.200 δρχ. περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1993 

Με εντολή Υπουργών 
Ο Γ ενικοί Διευθυντές 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

I. ΑΡΒΑΝΙΤΑΚΗΣ ΒΑΣ. ΡΙΖΑΣ 


Αριθ. 318955 (5) 

Προσδιορισμός κατά κατηγορία και κλάδο κενών οργανι¬ 
κών θέσεων της Κεντρικής Υπηρεσίας του Υπουργείου 

Γ εωργίας. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Τις διατάξεις του άρθρου 21 παρ. 1 του Ν. 2085/ 
1992 «Ρύθμιση θεμάτων οργάνωσης, λειτουργίας και 

. προσωπικού της Δημόσιας Διοίκησης και άλλες διατάξεις» 
(Α 170). , . 

2. Την πράξη του Υπουργικού Συμβουλίου 166/ 
22.12.92 με την οποία διατηρήθηκαν και ανακατανεμήθη¬ 
καν σαράντα έξι (46) κενές θέσεις στην Κεντρική Υπηρε¬ 
σία του Υπουργείου Γεωργίας (Α 201). 

3. Τις διατάξεις του άρθρου 27 του Ν. 2081 /1992 με το 
οποίο προστέθηκε άρθρο 29Α στο Ν. 1558/1985 «Έλεγ¬ 
χος δαπανών που προκαλούν οι κανονιστικές διοικητικές 
πράξεις» (Α 154), αποφασίζουμε: 

Προσδιορίζουμε κατά κατηγορία και κλάδο τις σαράντα 
έξι (46) κενές οργανικές θέσεις μονίμου προσωπικού της 
Κεντρικής Υπηρεσίας του Υπουργείου Γ εωργίας, που δια¬ 
τηρήθηκαν με την ΠΥΣ 166/92, ως εξής: 

Μόνιμο προσωπικό Διατηρούμενες κενές 
θέσεις Κ.Υ. 

Κατηγορία ΠΕ 
ΠΕΙ Γεωπονικός 
ΠΕ3 Κτηνιατρικός 
ΠΕ4 Ιχθυολόγων 
ΠΕ8 Οικιακής Οικονομίας 
ΠΕ9 Διοικητικός >. 

ΠΕ10 Οικονομικός 
Κατηγορία ΔΕ 
ΔΕ4 Διοικητικός-Λογιστικός 
ΔΕ5 Δακτ/φων- 
Στενοδακτυλογράφων 
ΣΥΝΟΛΟ 

Από τις διατάξεις της απόφασης αυτής προκαλείται δα- 

πάνη σε βάρος του Κρατικού Προϋπολογισμού, το ύψος 
της οποίας δεν μποοεί να προσδιοριστεί γιατί εξαρτάται 
από βαθμό των υπαλλήλων που θα καταλάβουν τις διατη¬ 
ρούμενες θέσεις. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 8 Φεβρουάριου 1993 

Ο ΥΠΟΥΡΓΟΣ 

ΧΡΗΣΤΟΣ ΚΟΣΚΙΝΑΣ 

—4- 

Αριθ. 8882 (6) 

Τροποποίηση Κανονισμού Εσωτερικής Υπηρεσίας του 
Πρωτοδικείου Λειβαδειάς. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Ν. 1756/1988) (ΦΕΚ 35/Α726.2.1988), όπως αντικατα- 
στάθηκε από το άρθρο 5 του Ν. 1868/1989 (ΦΕΚ 230/Α7 
10.10.1989). 

2. Το άρθρο 29 Α του Ν. 1558/1985 όπως προσετέθη 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Πρωτοδικείου Λειβαδείας με τον 
αριθμό 22/Φ-12/27.1.1992, αποφασίζουμε: 

Κυρώνουμε την τροποποίηση του Κανονισμού της Εσω¬ 
τερικής Υπηρεσίας του Πρωτοδικείου Λειβαδείας όπως 
διαμορφώθηκε με την απόφαση της Ολομέλειας του δικα¬ 
στηρίου αυτού με τον αριθμό 26/1992 η οποία έχει ως 
εξής: 

Για τους λόγους αυτούς τροποποιεί το άρθρο 19 παρ. Δ' 
του Κανονισμού Εσωτερικής υπηρεσίας του Δικαστηρίου 
τούτου. 

Ορίζει ένα έκτακτο Πέμπτο Τριμελές από σήμερα και 
για κάθε μήνα, μέχρι και τον Ιούνιο του 1993 προκειμένου 
να εκδικασθούν οι υποθέσεις κατεπείγουσης φύσεως την 
τελευταία Πέμπτη κάθε μήνα: 

Κρίθηκε αποφασίσθηκε και δημοσιεύτηκε στη Λειβαδιά 
στις 3 Δεκεμβρίου 1992. 

Αθήνα, 27 Ιανουάριου 1993 

Ο Πρόεδρος Ο Γραμματέας 

Ε. ΖΑΒΒΟΣ ΣΕΡ. ΚΑΛΛΙΑΝΤΑΣΗΣ 

ΠΡΟΕΔΡΟΣ ΠΡΩΤΟΔΙΚΩΝ 

Η απόφαση αυτή να δημοσιευθεί στήν Εφημερίδα της 
Κυβερνήσεως. 

Αθήνα, 27 Ιανουάριου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


Αριθ. 8383/92 (7) 

Χαρακτηρισμός της ευρύτερης περιοχής του αρχαιολογι¬ 
κού χώρου Βεργίνας - Παλατιτσίων Ν. Ημαθίας ως το¬ 
πίου ιδιαιτέρου φυσικού κάλλους. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 52 του Ν. 5351/1932 «περί αρχαιοτή¬ 
των». 

β. Του Ν. 1469/1950 (ΦΕΚ 169Α) «περί προστασίας ει- 
δι;«ής κατηγορίας οικοδομημάτων και έργων τέχνης μετα¬ 
γενεστέρων του 1830». 

γ. Του Ν. 1126/1981 (ΦΕΚ 32 Α) «περί κυρώσεως της 
εις Παρισίους την 23ην Νοεμβρίου 1972 υπογραφείσης 
Διεθνούς Συμβάσεως δια την προστασίαν της Παγκοσμίου 
Πολιτιστικής και φυσικής κληρονομιάς». 

δ. Του Π.Δ. 161 /1984 (ΦΕΚ 54 Α) «Ανακατανομή αρμο¬ 
διοτήτων των Υπουργείων πολιτισμού και Επιστημών και 
Χωροταξίας Οικισμού και Περιβάλλοντος». 

ε. Του Π.Δ. 358/1986 (ΦΕΚ 158 Α) «Καθορισμός αρμο¬ 
διοτήτων Υπουργείου Βόρειας Ελλάδας». 

στ. Του Ν. 1650/1986 (ΦΕΚ 160 Α) «Για την προστασία 
του περιβάλλοντος» και ειδικότερα των παραγράφων 9 και 
10 του άρθρου 31 και 1 του άρθρου 32 αυτού. 

ζ. Του Π.Δ. 92/1987 (ΦΕΚ 51 Α) «Οργανισμός Υπουρ¬ 
γείου Βόρειας Ελλάδας», όπως αυτός τροποποιήθηκε και 
συμπληρώθηκε με τις διατάξεις τυ Π.Δ. 492/88 (ΦΕΚ 224 
Α). 

2. Την απόφαση Υ. 704/19.8.1988 (ΦΕΚ 575/τ.Β/ 
19.8.1988 του Πρωθυπουργού «Μετονομασία του 
Υπουργείου Βόρειας Ελλάδας σε Υπουργείο Μακεδονίας 

- Θράκης». 

3. Τα έγγραφα 

α. 64/15.1.1992 και 1492/5.6.1992 της ΙΖ Εφορείας 
Προϊστορικών και Κλασσικών Αρχαιοτήτων. 

β. 340/29.1.1992 του Υπουργείου Μακεδονίας- 
θράκης. 

γ. 1531/1.7.1992 του Δασαρχείου Βέροιας 
δ. 1373/8.7.1992 του Τ.Π και ΠΕ Ν. Ημαθίας, 
ε. 9782/31.7.1992 της Δ/νσης Γεωργίας του Ν. Ημα¬ 
θίας και 

στ. 4334/21.12.1992 της Δ/νσης Περιβάλλοντος και 
Χωροταξίας Κεντρικής Μακεδονίας. 

4. Τη μελέτη που εκπόνησε η Δ/νση περιβάλλοντος και 
Χωροταξίας Κεντρικής Μακεδονίας για την ευρύτερη πε¬ 
ριοχή του αρχαιολογικού χώρου Βεργίνας - Παλατιτσίων 
και μας διαβίβασε με το προηγούμενο (4334/21.12.1992) 
έγγραφό της, από την οποία προκύπτει άμεση ανάγκη 
προστασίας της περιοχής, που παρουσιάζει ιδιαίτερο φυ¬ 
σικό κάλλος με τη θέσπιση ειδικών όρων δόμησης για το 
σύνολο των περιλαμβανομένων σ’ αυτή οικισμών, ώστε να 
ακολουθούνται τα πρότυπα της Μακεδονίτικης Αρχιτε¬ 
κτονικής και να εξασφαλίζεται η ένταξη των κτιρίων στα 
ιδιαίτερα χαρακτηριστικά και στην ιστορικότητα του το¬ 
πίου, αποφασίζουμε: 

Χαρακτηρίζουμε ως τοπίο ιδιαιτέρου φυσικού κάλλους, 
σύμφωνα με τις διατάξεις του Ν. 1469/1950, όπως αυτές 
τροποποιήθηκαν και συμπληρώθηκαν μεταγενέστερα, 
την ευρύτερη περιοχή του αρχαιολογικού χώρου Βεργίνας 

- Παλατιτσίων Ν. Ημαθίας. 

Η ανωτέρω περιοχή οριοθετείται στον επισυναπτάμενο 

τοπογραφικό χάρτη της Γ.Υ.Σ. (φωτογραμμετρικής από¬ 
δοσης) σε κλίμακα 1:25.000 και περιλαμβάνει της κοινό¬ 
τητες Βεργίνας, Παλατιτσίων, Συκιάς και τμήματα των κοι¬ 
νοτήτων Πολυδένδρου και Αγ. Βαρβάρας. Αναλυτικά η πε¬ 
ριοχή οριοθετείται προς Βορρά από την κοίτη του ποταμού 
Αλιάκμονα μέχρι το σημείο τομής του με το ανατολικό όριο 
της κοινότητας Παλατιτσίων. Προς ανατολάς η περιοχή 
οριοθετείται από τα ανατολικά όρια των κοινοτήτων Παλα- 
τιτσίων και Συκιάς, μέχρι το σημείο τομής του τελευταίου 
με το Νότιο όριο του Ν. Ημαθίας, το οποίο αποτελεί και το 
νότιο όριο του τοπίου ιδιαίτερου φυσικού κάλλους μέχρι το 
σημείο συνάντησής του με τον επαρχιακό δρόμο Χαρά¬ 
δρας - Ελαφίνας - Ρυακίου. Προς δυσμάς το όριο της πε¬ 
ριοχής ακολουθεί τον ανωτέρω επαρχιακό δρόμο προς 
Βορράν μέχρι το σημείο συμβολής του στον επαρχιακό 
δρόμο από Πολυδένδρι προς φράγμα Αλιάκμονος με το 
οποίο ταυτίζεται μέχρι να συναντηθεί με τον επαρχιακό 
δρόμο προς φράγμα Αλιάκμονος και Βέροια, τον οποίο 


ακολουθεί προς δυσμάς μέχρι το ποταμό Αλιάκμονα. 

Ο καθορισμός όρων και περιορισμών δόμησης στην 
οριοθετημένη περιοχή και η έγκριση για ανέγερση οικοδο¬ 
μημάτων και την εκτέλεση τεχνικών έργων (δρόμοι, πάρ- 
γκιγκ, διαμόρωση τοπίου, λατομεία, εξορύξεις κ.α.) σε 
αυτή θα εγκρίνεται κατά περίπτωση από το Υπουργείο 
Μακεδονίας - Θράκης, ύστερα από γνώμη των συναρμο- 
δίων Υπουργείων. 

Κάλυψη της δαπάνης: 

Από τις διατάξεις αυτής της απόφασης δεν προκύπτει 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσέως. 

Θεσσαλονίκη, 28 Ιανουάριου 1993 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 

